**KUNSTIÕPETUS**

**PÕHIKOOLI III ASTE (7.-9. KLASS)**

**Õppe- ja kasvatuseesmärgid**

Põhikooli kunstiõpetusega taotletakse, et õpilane:

1. oskab kasutada loova ning kriitilise mõtlemise ja probleemilahendamise oskusi loomingulises tegevuses, loovtöö ning uurimise ja refleksiooni käigus;
2. arendab oma loomingulisi võimeid, väärtustab isikupära ja erinevaid lahendusi;
3. katsetab mõtete, mõistete, kunstitehnikate ja uute meediumidega;
4. õpib tundma ja väärtustab nii ajaloolist kunstipärandit kui ka moodsat kunsti;
5. seostab kunsti, kultuuri, teaduse ja tehnoloogia arengut;
6. saab aru kunstist kui kultuuridevahelisest suhtluskeelest, teadvustab kultuurilist mitmekesisust ja nüüdiskunsti rolli ühiskonnas;
7. väljendab oma arvamusi ja teadmisi nii suuliselt kui ka kirjalikult, kasutades kunsti oskussõnavara;
8. tegutseb eetiliselt ja ohutult nii reaalsetes kui ka virtuaalsetes kultuurikeskkondades;
9. mõtestab esemelise ja ruumilise keskkonna ning disaininäidete esteetilisi, eetilisi, funktsionaalseid ja ökoloogilisi aspekte;
10. omab ülevaadet kunsti, disaini ning arhitektuuriga seotud elukutsetest ja ametitest.

**9. KLASS**

**Õpitulemused**

Õpilane

* tunnetab ja arendab teadlikult oma kunstialaseid võimeid;
* loovülesannetes leiab isikupäraseid teostusvõimalusi, esitleb tulemusi ning põhjendab valikuid;
* kasutab ideest lähtudes sihipäraselt mitmekesiseid visuaalseid väljendusvahendeid;
* teadvustab kunsti ja disaini rolli ühiskonnas.

**Õppesisu ja -tegevused**

Kompositsiooniõpetus

* kompositsiooni tasakaal erinevates ülesannetes
* joonestatud objektide täiendamine sobilike värvide ja tehnikate

Disain ja kirjaõpetus

* algteadmised kirja tekkest ja selle kujunemisest läbi erinevate ajastute ja tehnikate
* uue kirjastiili loomine ja vormistamine
* graafilise disaini algteadmised, selle eesmärk
* visuaalse identiteedi põhiteadmised; logo ja plakati kujundamine ning eesmärgiline kasutamine
* optiline kunst

Vestlused kunstist

* praktiliste töödega alustades vestlused kunstnikust või stiilist
* grupitöö etteantud kunstniku ja kunstistiilide kohta, selle esitamine klassikaaslastele

Loomingulised ülesanded

* kujutada etteantud ja vabalt valitud teemadel isikupäraseid töid

Tehnikad ja materjalid

* joonistamine grafiit-, vilt- ja värvipliiatsitega, markeritega
* akrüülvärvidega lõuendile maalimine
* arvuti abil esitluse koostamine

**Hindamine**

Hindamise eesmärk on anda õpilasele motiveerivat tagasisidet. Hindamisel on oluline tunnustada lahenduste erinevusi ja väärtustada õpilaste isikupära. Õpilane peab teadma, mida hinnatakse ning mis on hindamise kriteeriumid.